Diari Oficial de la Generalitat Valenciana


Sumari del DOGV 5972, del 11-03-2009 (2009/2684)

INSTRUCCIÓ de 20 de febrer de 2009, del director general d'Investigació i Tecnologia Agroalimentària de la Conselleria d'Agricultura, Pesca i Alimentació, per a l'aplicació i el compliment de l'Orde de 27 de juliol de 2007, de la mateixa conselleria, per la qual es prenen mesures fitosanitàries per a l'eradicació i el control de l'organisme nociu Xanthomonas campestris pv. pruni (Smith) dye (Xanthomonas arboricola pv. pruni).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5972

Data del DOGV
:   11-03-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/2684


Data del document
:   20-02-2009

Organisme emissor
:   Conselleria d'Agricultura, Pesca i Alimentació

Tipus de document
:   Instrucció

Anàlisi jurídica

 Descriptors 

:   * malaltia vegetal
    * ajuda pública
    * destrucció de cultius
    * fruticultura
    * arboricultura
    * suport econòmic
    * tractament fitosanitari

INSTRUCCIÓ de 20 de febrer de 2009, del director general d'Investigació i Tecnologia Agroalimentària de la Conselleria d'Agricultura, Pesca i Alimentació, per a l'aplicació i el compliment de l'Orde de 27 de juliol de 2007, de la mateixa conselleria, per la qual es prenen mesures fitosanitàries per a l'eradicació i el control de l'organisme nociu Xanthomonas campestris pv. pruni (Smith) dye (Xanthomonas arboricola pv. pruni). [2009/2684]  
Per mitjà de l'Orde de 27 de juliol de 2007, de la Conselleria d'Agricultura, Pesca i Alimentació, es van establir les mesures fitosanitàries d'eradicació i control de la malaltia dels vegetals d'espècies del gènere Prunus causada pel bacteri Xanthomonas campestris pv. pruni (Smith) dye (Xanthomonas arboricola pv. pruni), com també la regulació de les ajudes indemnitzatòries derivades de l'aplicació d'estes mesures fitosanitàries en l'àmbit territorial de la Comunitat Valenciana.  
Les ajudes indemnitzatòries previstes en esta orde s'acullen a les disposicions de l'article 10 del Reglament (CE) 1857/2006, de la Comissió, de 15 de desembre de 2006, sobre l'aplicació dels articles 87 i 88 del Tractat a les ajudes estatals per a les petites i mitjanes empreses dedicades a la producció de productes agrícoles i pel qual es modifica el Reglament (CE) 70/2001. Així mateix, este règim d'ajudes va ser notificat a la Comissió i registrat com a ajuda XA 118/2007.  
En l'article 10 del Reglament (CE) 1857/2006, de la Comissió, de 15 de desembre de 2006, s'establix una sèrie de requisits que l'Orde de 27 de juliol de 2007, de la Conselleria d'Agricultura, Pesca i Alimentació, complix. No obstant això, des de la Direcció General d'Investigació i Tecnologia Agroalimentària considerem adequat dictar una instrucció per a aclarir l'aplicació i el compliment de l'Orde de 27 de juliol de 2007, de la Conselleria d'Agricultura, Pesca i Alimentació, a l'article 10 del Reglament (CE) 1857/2006, de la Comissió, de 15 de desembre de 2006.  
Per tot això, i en virtut de l'habilitació establida en la disposició final primera de l'Orde de 27 de juliol de 2007, de la Conselleria d'Agricultura, Pesca i Alimentació, es dicta esta instrucció.  
Article 1  
En l'article 6 de l'Orde de 27 de juliol de 2007, de la Conselleria d'Agricultura, Pesca i Alimentació, s'establixen els beneficiaris de les ajudes. Basant-se en el que s'establix en el Reglament (CE) 1857/2006, de la Comissió, de 15 de desembre de 2006, ha de tractar-se de petites i mitjanes empreses dedicades a la producció de productes agrícoles. Després de la publicació del Reglament (CE) 800/08, de 6 d'agost (Reglament General d'Exempció per Categories), les PIME hauran de seguir la definició establida en l'annex I de l'esmentat Reglament (CE) 800/08, de 6 d'agost.  
Article 2  
Les compensacions de les ajudes establides en l'annex de l'Orde de 27 de juliol de 2007, de la Conselleria d'Agricultura, Pesca i Alimentació, s'han calculat en relació amb la pèrdua d'ingressos per les obligacions imposades als beneficiaris.  
Article 3  
La compensació de l'ajuda no supera en cap cas el 100% de les pèrdues patides.  
Article 4  
De l'import màxim de les pèrdues o costos, se'n restaran els imports de les assegurances rebudes i els que no es deriven de la malaltia.  
Article 5  
Les ajudes regulades en l'Orde de 27 de juliol de 2007, de la Conselleria d'Agricultura, Pesca i Alimentació, en cap cas es concediran per malalties per a les quals la normativa comunitària impose exaccions específiques per a mesures de lluita.  
Article 6  
Les ajudes regulades en l'Orde de 27 de juliol de 2007, de la Conselleria d'Agricultura, Pesca i Alimentació, no es concediran per les mesures el cost de les quals, segons allò que s'establix en la normativa comunitària, haja de ser sufragat per les explotacions agràries, llevat que el cost d'eixes mesures d'ajuda quede totalment compensat per les exaccions obligatòries pagadores pels productors.  
Article 7   
S'ordena la publicació d'esta instrucció en el Diari Oficial de la Comunitat Valenciana, per a coneixement general.  
València, 20 de febrer de 2009.- El director general d'Investigació i Tecnologia Agroalimentària: Manuel Lainez Andrés.